
UAB „KĖDAINIŲ VANDENYS“ VEIKLOS ATASKAITA
2021 m.





INFORMACIJA APIE BENDROVĘ

	Bendrovės pavadinimas
	Uždaroji akcinė bendrovė „Kėdainių vandenys“

	Bendrovės kodas
	161186428

	Buveinės adresas
	Dotnuvos g. 5, LT 57177, Kėdainiai

	Įsteigimo data
	UAB „Kėdainių vandenys“ (toliau – Bendrovė) buvusi Specialiosios paskirties uždaroji akcinė bendrovė „Kėdainių vandenys“, įsteigta 1991 m. rugsėjo 9 dieną, vadovaujantis Lietuvos Respublikos Vyriausybės 1991 m. birželio 21 d. nutarimu Nr. 246 „Dėl valstybinių vandens tiekimo ir kanalizacijos įmonių perdavimo savivaldybėms“. Bendrovės steigėja Kėdainių rajono savivaldybė.

	Bendrovės vadovas
	Direktorius Rimgaudas Praninskas

	Įstatinis kapitalas, akcijų pokytis
	Bendrovės įstatinis kapitalas yra 20 523 993,10 Eur (dvidešimt milijonų penki šimtai dvidešimt trys tūkstančiai devyni šimtai devyniasdešimt trys eurai ir 10 centų). Bendrovės įstatinis kapitalas padalytas į 7 077 239 (septynis milijonus septyniasdešimt septynis tūkstančius du šimtus trisdešimt devynias) paprastąsias vardines akcijas.  Akcijos nominali vertė yra 2,90 Eur (du eurai devyniasdešimt centų).
2021 m. balandžio 26 d. Bendrovės visuotinio akcininkų  susirinkimo sprendimu Bendrovės įstatinis kapitalas  buvo padidintas  86 820,20 Eur (aštuoniasdešimt šešiais tūkstančiais aštuoniais  šimtais  dvidešimt eurų 20 centų), išleidžiant 29 938 vienetus  paprastųjų vardinių akcijų.
Kėdainių rajono savivaldybei priklauso 7 071 705 akcijos (99,92 %), 5534 akcijos (0,08 %) priklauso 51 fiziniam asmeniui, kurios perimtos reorganizavus UAB “Akademijos komunalinės paslaugas“.

	Pagrindinė veikla
	Bendrovės vykdomos veiklos pagal Ekonominės veiklos rūšių klasifikatorių (ERVK 2):
Vandens surinkimas (išgavimas), valymas ir tiekimas (36);
Nuotekų valymas (37).



BENDROVĖS STRATEGINIAI TIKSLAI

[bookmark: _Toc338230450]2020-2022 m. UAB „Kėdainių vandenys“ veiklos strategija patvirtinta 2020 m gegužės 4 d direktoriaus įsakymu Nr. V-37 „Dėl 2020-2022 m. UAB „Kėdainių vandenys“ veiklos strategijos patvirtinimo“.  
Strateginiai tikslai:
· tiekti vartotojams ir abonentams patikimas, kokybiškas vandens tiekimo ir nuotekų tvarkymo paslaugas, patiriant mažiausias sąnaudas ir darant minimalų poveikį aplinkai;
· bendrovės veiklos efektyvumo ir paslaugų kokybės gerinimas;
· paslaugų prieinamumo didinimas;
· paviršinių nuotekų sistemos tvarkymas ir plėtra;
· eksploatuojamo turto naujinimas; 
· darbuotojų darbo saugos ir kokybės gerinimas.
VYKDOMOS APLINKOSAUGOS INICIATYVOS IR POLITIKA

Bendrovės paskirtis – užtikrinti patikimas geriamojo vandens tiekimo ir nuotekų tvarkymo paslaugas vartotojams ir abonentams, darant mažiausią poveikį aplinkai.
Bendrovės aplinkosauginė politika:
· laikytis Lietuvos Respublikos įstatymų ir atitikties įsipareigojimų, reglamentuojančių aplinkos apsaugą;
· taupyti ir racionaliai naudoti gamtinius ir energetinius išteklius;
· taikyti prevencines priemones, siekiant kuo mažiau teršti aplinką, orą ir vandenį;
· naudoti medžiagas, mažiausiai žalingas aplinkai;
· šviesti, mokyti ir skatinti darbuotojus dirbti sąmoningai paisant aplinkos, jausti atsakomybę už savo veiklos įtaką aplinkai darbe; 
· šviesti visuomenę aplinkosaugos klausimais.

INFORMACIJA APIE TEIKIAMŲ PASLAUGŲ RINKĄ IR PAGRINDINES KLIENTŲ GRUPES

Bendrovės teikiamų paslaugų teritorija – Kėdainių rajono savivaldybė. 
2021 m. UAB „Kėdainių vandenys“ centralizuotais tinklais teikė paslaugas 19786 vnt. vartotojų ir abonentų,  iš jų: 
13114 vnt. – daugiabučių namų vartotojams,
6098 vnt. – individualių namų vartotojams,
574 vnt. – abonentams (įmonėms, įstaigoms ir organizacijoms). 
Iš 19786 vnt. vartotojų ir abonentų – 2149 vnt. tiekiamas tik vanduo, 232 vnt. tvarkomos tik  nuotekos.

PERSONALAS, ATLYGINIMŲ POLITIKA

Bendrovės vadovas – direktorius. Nuo 2019 m. kovo mėn. direktoriaus pareigas eina Rimgaudas Praninskas. Direktorius vadovauja administracijai, kuri organizuoja ir vykdo Bendrovės ūkinę veiklą, siekdamas stabilaus ir efektyvaus Bendrovės darbo. Bruto išlaidos vadovo darbo užmokesčiui 2021 m. sudarė 38817,23 Eur. 2021 m. gruodžio 31 dieną Bendrovėje dirbo 118 darbuotojų. Metinį Bendrovės darbo užmokesčio bruto (neatskaičius darbuotojo mokesčių) fondą 2021 m. sudarė 1973396 Eur.
UAB „Kėdainių vandenys“ vidutinis darbo užmokestis:
	Darbuotojų pareigybių grupės
	Darbuotojų skaičius *
	VDU (mėnesinis

	Vadovai
	1,5
	2967,12

	Padalinių vadovai
	6,7
	2037,95

	Specialistai, meistrai
	18,3
	1619,54

	Apskaitininkai
	2,0
	1246,47

	Kontrolieriai-apeiviai
	9,0
	831,29

	Chemikai, laborantai
	4,0
	1000,76

	Elektromonteriai, elektrikai
	5,0
	1248,19

	Tekintojai, suvirintojai
	2,0
	1297,88

	Traktorininkai, šaltkalviai-ekskavatorininkai, vairuotojai
	13,1
	1413,26

	Apskaitos prietaisų šaltkalviai remontininkai,šaltkalviai suvirintojai
	2,9
	1065,7

	Operatoriai, dispečeriai, mašinistai
	13,5
	1110,05

	A.a.d: šaltkalviai, vairuotojai, suvirintojai, įrenginių šaltkalviai remontininkai
	31,0
	1299,29

	Tinklų apeiviai
	5,5
	761,32

	Pagalbinis aptarnaujantis personalas
	3,3
	1109,49


*sąlyginis darbuotojų skaičius - darbuotojai dirbantys visą darbo laiką ir darbuotojai dirbantys ne visą darbo laiką, perskaičiuoti į dirbančius visą darbo laiką

Bendrovės vadovybė rūpinasi nuolatiniu darbuotojų kvalifikacijos kėlimu, užtikrina, kad darbuotojai turėtų visus privalomus atestatus, tobulintų darbui reikalingas kompetencijas, todėl organizuoja vidinius bei išorinius mokymus. 2021 metais profesiniuose mokymuose  ir kvalifikacijos kėlimo seminaruose dalyvavo 78 darbuotojai.

PAGRINDINIAI ĮVYKIAI TURĖJĘ ESMINĖS REIKŠMĖS BENDROVĖS VEIKLAI

2021 m. gruodžio 20 d. Vilniaus apygardos teisme išnagrinėta civilinė byla Nr. e2-1784-614/2021  pagal ieškovės uždarosios akcinės bendrovės „Kėdainių vandenys“ ieškinį atsakovei akcinei draudimo bendrovei (toliau – ADB) „Gjensidige“ dėl 189 975 Eur draudimo sumos dėl nuostolių priteisimo, trečiasis asmuo be savarankiškų reikalavimų byloje – UAB „Kauno dujotiekio statyba“. Teismas patvirtino ieškovės UAB „Kėdainių vandenys“, ir atsakovės ADB „Gjensidige“, pasirašytą taikos sutartį, kuria šalys, atsižvelgdamos į tai, kad Vilniaus apygardos teisme yra nagrinėjama civilinė byla pagal ieškovės UAB „Kėdainių vandenys“ ieškinį atsakovei ADB „Gjensidige“ dėl 189 975Eur draudimo sumos dėl nuostolių priteisimo, siekdamos taikiai išspręsti civilinėje byloje kilusį teisminį ginčą, abipusių nuolaidų būdu, susitarė, kad ADB „Gjensidige“ įsipareigoja ne vėliau kaip per 5 darbo dienas nuo Vilniaus apygardos teismo nutarties, kuria bus patvirtinta Taikos sutartis, įsiteisėjimo dienos sumokėti Ieškovei 135 000 Eur (vieną šimtą trisdešimt penkis tūstančius eurų) dydžio draudimo išmoką pervedant ją į Ieškovės banko sąskaitą. Sutarta pinigų suma buvo pervesta UAB „Kėdainių vandenys“. 
2021 m. dėl  sutartinių įsipareigojimų nevykdymo nutrauktos  sutartys su UAB Techsis“ dėl „Šėtos miestelio vandentiekio ir nuotekų tinklų plėtros” ir „Kunionių kaimo vandentiekio ir nuotekų tinklų plėtros“. Nebaigtiems darbams vykdomos pirkimo procedūros.
2021 m. 5 metų laikotarpiui pasirašyta sutartis su UAB „Green Genius“  „Dėl geografiškai nutolusios saulės šviesos elektrinės nuomos“. Planuojamas pagaminti elektros kiekis turi siekti 1250 kWh/kWp per metus, taip prisidedame prie išmetamų šiltnamio efektą sukeliančių dujų  kiekio mažinimo ir gamtos išsaugojimo ateities kartoms.
Kėdainių miesto valymo įrenginiuose 2021 m. naujai sausintas ir džiovintas dumblas pagal sunkiųjų metalų koncentraciją dumble priskirtas I kategorijai, kurį leidžiama naudoti žemės ūkyje.

DALYVAVIMAS INVESTICINIUOSE PROJEKTUOSE

UAB „Kėdainių vandenys“ dalyvauja investiciniuose projektuose pagal 2014-2020 m. Europos Sąjungos fondų investicijų veiksmų programos 5 prioriteto priemones Nr. 05.1.1-APVA-R-007 „Paviršinių nuotekų tvarkymas“ ir Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“. Projektai finansuojami iš Europos Sąjungos struktūrinių fondų, projekto vykdytojo UAB „Kėdainių vandenys“ bei projekto partnerio Kėdainių rajono savivaldybės lėšų.
Projektas „Vandentiekio ir buitinių nuotekų infrastruktūros rekonstrukcija ir plėtra Šėtos miestelyje, Kunionių kaime bei Kėdainių mieste“ Nr. 05.3.2-APVA-R-014-21-0008.
Projekto tikslas – didinti vandens tiekimo ir nuotekų tvarkymo paslaugų prieinamumą ir sistemos efektyvumą, Kėdainių miesto ir rajono gyventojams.
Projekto tikslinė grupė – Kėdainių miesto, Šėtos bei Kunionių gyvenviečių gyventojai, įmonės, įstaigos ir organizacijos.
Projekto uždaviniai: pagerinti Kėdainių miesto ir Kėdainių rajono Šėtos ir Kunionių gyvenviečių centralizuotai tiekiamo vandentiekio ir nuotekų surinkimo paslaugų kokybę bei  pagerinti Kėdainių rajono Kunionių gyvenvietės nuotekų išvalymo kokybę.
„Šėtos miestelio vandentiekio ir nuotekų tinklų plėtra” (sutarties vertė 1757,8 tūkst. Eur). Rangos darbus atliko UAB ,,Techsis“. Preliminariu vertinimu Šėtos mstl. planuojama: įrengti 8,13 km naujų vandentiekio tinklų, 15,32 km naujų nuotekų tinklų, rekonstruoti 2,7 km esamų vandentiekio tinklų. Šėtos mstl. bus sudarytos sąlygos prisijungti 162 namų ūkiams prie centralizuoto vandentiekio sistemos, 269 namų ūkiams – prie nuotekų tvarkymo sistemos.
Preliminariais duomenimis 2019-2021 m. Šėtos miestelyje įrengta 8,13 km naujų vandentiekio tinklų, 15,32 km naujų nuotekų tinklų, rekonstruota 2,7 km esamų vandentiekio tinklų.
Sutartis su Rangovu UAB „Techsis“ 2021-10-21 yra nutraukta dėl Rangovo sutartinių įsipareigojimų nevykdymo. Šiuo metu vykdomos pirkimo procedūros, parenkant Rangovą atlikti UAB „Techsis“ neatliktų darbų užbaigimui.
„Kunionių kaimo vandentiekio ir nuotekų tinklų plėtra“ (sutarties vertė 700,42  tūkst. Eur). Rangos darbus atliko UAB ,,Techsis“. Preliminariu vertinimu Kunionių kaime įrengta 4,11 km naujų nuotekų tinklų, pastatytos 2 nuotekų siurblinės, rekonstruoti 4,31 km vandentiekio ir 0,182 km nuotekų tinklų. Prie naujos nuotekų sistemos galės prisijungti 74 namų ūkiai.
Preliminariais duomenimis 2019-2021 m. įrengta 4,11 km naujų nuotekų tinklų,  rekonstruota 4,31 km vandentiekio ir 0,182 km nuotekų tinklų.
Projektas „Kėdainių miesto paviršinių nuotekų tinklų rekonstrukcija ir plėtra“  Nr. 05.1.1-APVA-R-007-21-0002  II etapas“.   Rangos darbus atliko UAB „Požeminės linijos“
Projekto tikslas įrengti naujus ir rekonstruoti esamus paviršinių nuotekų šalinimo tinklus Kėdainių miesto gatvėse. Projektas prisidės prie siekiamo rezultato „Neigiamų potvynių padarinių potenciali žala ekonominei veiklai“ įgyvendinimo. 
 Šiuo investiciniu projektu planuojama įrengti 5685 m naujų ir rekonstruoti 1507 m paviršinių nuotekų tinklų. 
Rekonstruojami paviršinių nuotekų tinklai: J. Basanavičiaus g., Mindaugo g.,- Josvainių g. Statomi nauji paviršinių nuotekų tinklai: Birutės g., A. Mickevičiaus g.,  Dotnuvos g., Laisvės g.,  Aušros g., Janušavos g. ir Gluosnių g. Statomi ir rekonstruojami paviršinių nuotekų tinklai J. Urbšio g., T. Bružaitės g., P. Rabikausko g. Pagal įvykdytus pirkimus ir pasirašytas sutartis projekto vertė 1891,79 tūkst. Eur.
2021 m. užbaigti projekto „Kėdainių miesto paviršinių nuotekų tinklų rekonstrukcija ir plėtra“  Nr. 05.1.1-APVA-R-007-21-0002  II etapo rangos darbai.
Preliminariu vertinimu 2020-2021 m. paklota 6175,9 m naujų ir rekonstruota 1507 m paviršinių nuotekų tinklų, investuota 1679,7 tūkst. Eur. 
2020 m. pradėtas įgyvendinti projektas „Kėdainių miesto nuotekų valymo įrenginių rekonstrukcija“. Rangovas AB „Panevėžio statybos trestas“. Projektu „Kėdainių miesto nuotekų valymo įrenginių rekonstrukcija“ siekiama padidinti nuotekų valymo paslaugų efektyvumą.  Siekiamas rezultatas – bendrojo azoto koncentracija valytose nuotekose neturi viršyti „Nuotekų tvarkymo reglamente“ nustatytos 15 mg/l vertės. Projekto vertė 3845 tūkst. Eur. Projekto finansavimo intensyvumas: Europos sąjungos fondo lėšos 80 %, UAB „Kėdainių vandenys“ lėšos 10 %, Kėdainių rajono savivaldybės biudžeto  lėšos 10 %.
Per 2020-2021 m.  įrengta  nuotekų priėmimo kamera, debito ir koncentracijos išlyginamoji  talpa pramonės nuotekoms, pastatytas papildomas kompleksinis mechaninio valymo įrenginys, renovuota esama mechaninio valymo patalpa, įrengiant naujas šildymo–vėdinimo, apšvietimo sistemas, sumontuotos naujos orapūtės, naujai įrengtoje nuotekų paskirstymo kameroje sumontuotas įrenginys, kuris tinkamai ir tolygiai paskirsto nuotekas į visas biologinio reaktoriaus linijas, įrengtos dvi naujos biologinio reaktoriaus linijos, antriniai nusodintuvai, dumblo tankintuvai, rekonstruotos esamų nuotekų valymo įrenginių kiekvienos linijos nitrifikacijos  zonos, įrengta nauja perteklinio dumblo talpa, atnaujinta proceso vizualizacijos ir valdymo kontrolės SCADA sistema
Iš sutaupytų projekto lėšų įvykdytos pirkimo procedūros papildomiems darbams:
· atvežtinių nuotekų priėmimo mazgo pastato su vidaus inžinerija, automatine kanaline nešmenų gaudykle, vairuotojų identifikavimo sistema, debito apskaita. Įrengimų ir darbų vertė – 231000,00 Eur (be PVM); 
· įsigytas 74900 Eur (be PVM) vertės teleskopinis autokrautuvas.

Projektas „Nuotekų valyklos rekonstrukcija Akademijos mstl. Kėdainių rajone“.  Rangovas UAB ”Infes“.
Projekto tikslas – padidinti nuotekų tvarkymo sistemos efektyvumą Akademijos mstl. Kėdainių raj. sav., pagerinant Akademijos NVĮ išvalytų nuotekų kokybę iki reikalaujamų parametrų. Planuojamas projekto biudžetas 914 tūkst. Eur (be PVM). Finansavimo intensyvumas yra 80 % Europos sąjungos  fondo lėšos, 10 % Kėdainių rajono savivaldybės biudžeto lėšos, 10 % UAB „Kėdainių vandenys“ lėšos. Rekonstrukciją  planuojama užbaigti 2022 m.  2021 m. investuota 572 tūkst. Eur.

FINANSINIŲ IR NE FINANSINIŲ VEIKLOS REZULTATŲ ANALIZĖ

Vandens gavyba. UAB „Kėdainių vandenys“ eksploatuoja 52 vandenvietes. Iš Kėdainių miesto vandenvietės geriamasis vanduo tiekiamas Kėdainių miestui, Daumantų, Paobelio, Vilainių, Pelėdnagių, Sirutiškio, Medekšių ir Keleriškių gyvenvietėms. 

	2021 m. išgauta 1784,5 tūkst. m3 vandens. Vidutiniškai per parą išgaunama 4,89 tūkst. m3 vandens. Realizuota 1385,0 tūkst. m3 vandens. Lyginant su 2020 m. vandens išgavimas padidėjo 114,8 tūkst. m3, realizacija padidėjo 106,1 tūkst. m3. 
2021 m. Vandens netektis sudarė 399,5 tūkst. m3 (22,4%). Lyginant su 2020 m. vandens netektis  sumažėjo 1%. 130,2 tūkst. m3 (7,3 % viso išgauto vandens) panaudota vandenviečių ir nuotekų valyklos technologinėms reikmėms, tinklų plovimui, gaisrų gesinimui.
Vandentiekio tinklai. Šiuo metu UAB „Kėdainių vandenys“ eksploatuoja 358 km vandentiekio tinklų. Prie vandentiekio tinklų prijungti 153 hidrantai. Vandens tiekimo paslauga naudojasi 18992 vartotojai (71 % aptarnaujamoje teritorijoje gyvenančių vartotojų). 2021 m. prie centralizuotų vandentiekio tinklų prisijungė 163 nauji vartotojai. Vartotojai jungėsi Kėdainių m., Dotnuvos mstl., Vainotiškių, Krakių ir kitose gyvenvietėse. 
2021 m. vandentiekio tinkluose registruoti 225 gedimai: kaimuose – 140 vnt. (62,2%), 85 vnt.  (37,8%) – Kėdainių mieste. Pagrindinės avarijų priežastys: seni metaliniai ir ketiniai vamzdynai. 
Vandens kokybė. 2021 m. atlikta 1974 vnt. indikatorinių geriamojo vandens tyrimų (neatitiko 53 vnt.), 94 vnt. mikrobiologinių tyrimų (neatitiko 4 vnt.), toksinių tyrimų 1177 (neatitiko 6 vnt.). Šiuo metu UAB „Kėdainių vandenys“ eksploatuoja 46 vandens gerinimo stotis. 2021 m. vandens gerinimo stotyse išvalyta 1772 tūkst. m3 geriamojo vandens, tai sudaro 99,3 % viso išgauto vandens. 2021 m. pradėtos eksploatuoti trys naujos vandens gerinimo stotys: Apytalaukio, Jaunakaimio  ir Gineitų kaimuose.
Nuotekų surinkimas. Kėdainių rajone Bendrovė eksploatuoja 261,8 km nuotekų tinklų. Išleidžiamos nuotekos nuotekų tinklais patenka į Bendrovės eksploatuojamus valymo įrenginius. 
Nuotekų tvarkymo paslauga naudojasi 17220 vartotojai (64,2 % visų Bendrovės aptarnaujamoje teritorijoje gyvenančių vartotojų). 2021 m. prie nuotekų tinklų prisijungė 192 nauji vartotojai. Ataskaitiniais metais nuotekų tinkluose įvyko 230 gedimų (didžioji dalis – užsikišimai).

2021 m. padidėjo nuotekų infiltracija (2020 m. – 37,1 %, 2021 m. – 37,3 %). Infiltracija iš dalies priklauso nuo iškritusių kritulių kiekio, ypač liūčių metu, kai lietaus vanduo patenka į nuotekų tinklus per gatvėse ar kitose vietose  įrengtus nuotekų šulinių liukus, bei nesandarius vamzdynus. 
Nuotekų valymas ir nuotekų valymo kokybė. Bendrovė eksploatuoja 32 nuotekų valymo įrenginius. 2021 m. buitinių ir gamybinių nuotekų išvalyta 2893,0 tūkst. m3, iš jų 92,7 %, t. y. 2683,2 tūkst. m3 (2020 m. 2562,9 tūkst. m3) Kėdainių miesto valymo įrenginiuose.
	2021 metais iš  valyklų išleidžiamose nuotekose normatyvų viršijimų nenustatyta. Visų valyklų išvalymo efektyvumas atitiko projektinius reikalavimus ir nustatytus išvalymo reikalavimus. Gautos taršos rodiklių vertės  neviršijo TIPK-e (Taršos integruotos prevencijos ir kontrolės leidimas) nustatytų leidžiamų nuotekų užterštumų.

	Rodiklis
	  Visų eksplotuojamų valymo įrenginių
	Kėdainių miesto VĮ

	Atitekančių nuotekų taršos koncentracija
	2020 m.
	2021 m.
	2020 m.
	2021 m.

	pagal:   biocheminis deguonies suvartojimas (BDS7)  
	mg/l
	487,7
	267,8
	509,3
	275,4

	         suspenduotos medžiagos (SM) 
	mg/l
	468,8
	248,0
	489,9
	256,5

	riebalai (R)
	mg/l
	47,8
	32,0
	47,8
	32,2

	         azotas (N)
	mg/l
	80
	66,1
	81,3
	66,5

	         fosforas (P)
	mg/l
	8,8
	8,7
	8,9
	8,9

	Išleidžiamų nuotekų taršos koncentracija
	2020 m.
	2021 m.
	2020 m.
	2021 m.

	pagal:    biocheminis deguonies suvartojimas (BDS7) 
	mg/l
	10,1
	9,7
	9,9
	9,5

	         suspenduotos medžiagos (SM) 
	mg/l
	15,5
	15,8
	15,1
	15,6

	riebalai (R)
	mg/l
	2,4
	2,7
	2,4
	2,7

	         azotas (N)
	mg/l
	18,1
	10,3
	17,3
	14,7

	         fosforas (P)
	mg/l
	1,3
	1,4
	1,11
	1,32

	Išvalymo efektyvumas
	2020 m.
	2021 m.
	2020 m.
	2021 m.

	pagal:    biocheminis deguonies suvartojimas (BDS7) 
	mg/l
	97,9
	96,4
	98,1
	96,6

	         suspenduotos medžiagos (SM) 
	mg/l
	96,7
	93,6
	96,9
	93,9

	riebalai (R)
	mg/l
	95,0
	91,6
	95,0
	91,6

	         azotas (N)
	mg/l
	77,4
	84,4
	78,7
	77,9

	         fosforas (P)
	mg/l
	85,2
	83,9
	87,5
	85,2


	Išvalytų nuotekų efektyvumas 2021 m. pagerėjo dėl  miesto valymo įrenginių rekonstrukcijos metu įdiegtų naujų įrenginių, Bendrovės griežtos gamybinių nuotekų kontrolės ir įmonių atsakingesnio požiūrio į išleidžiamų nuotekų kokybę ir aplinkosaugą. Nuotekų laboratorijoje 2021 m. atlikta 11354 nuotekų tyrimų. 
[bookmark: _Hlk5204967][bookmark: _Hlk64319249]	Dumblo tvarkymas. Dumblo apdorojimo įrenginiuose 2021 m. susidarė (sukaupta) apie 362 tonos dumblo granulių. Technologinio proceso metu išgaunamos biodujos, iš kurių gaminama elektros ir šilumos energija. 2021 m. išgauta 296,4 tūkst. m3 (2020 m. – 264,5  tūkst. m3) biodujų, pagaminta 530,3 MWh (2020 m. – 481,7 MWh) šilumos, 564,4 tūkst. kWh (2020 m. – 515,1 tūkst. kWh) elektros energijos. Dumblo apdorojimui 2020 m. suvartota 545,7 tūkst. kWh (2020 m.– 518 tūkst. kWh) elektros energijos. 2021 metais pavyko išspręsti problemą su nuotekų valymo įrenginiuose pagaminto džiovinto ir sausinto apdoroto dumblo panaudojimu žemės ūkyje. Per šiuos metus sutvarkyta apie 1 500 t džiovinto dumblo ir 1 200 t apdoroto sausinto dumblo. 

[bookmark: _Hlk5204883]Vandens tiekimo ir nuotekų surinkimo paslaugų vartojimas. 2021 m. lyginant su 2020 m. vandens realizacija padidėjo 106,1 tūkst. m3 (8,3 %). Iš jų 26,8 tūkst. m3 daugiau suvartojo rajono gyventojai (įskaitant ir karštą vandenį) ir 79,3 tūkst. m3 daugiau suvartojo abonentai (2021 m. pradėjo pilnai veikti  dvi  naujos įmonės).
	Nuotekų realizacijos kiekis, lyginant su 2020 m., padidėjo 96 tūkst. m3 (realizuota 1919 tūkst. m3 nuotekų): 16,4 tūkst. m3 nuotekų daugiau gauta iš gyventojų, 79,6 tūkst. m3 daugiau iš įmonių, įstaigų ir organizacijų.
Geriamojo vandens apskaitos prietaisų priežiūra ir eksploatacija. 2021 m. naujai įrengta 147 vnt. vandens apskaitos prietaisų (21 vnt. daugiabučiuose, 122 vnt. privačiuose namuose, 4 vnt. kitiems vartotojams). Šiuo metu 317 vnt. vartotojų ir abonentų apskaitos prietaisų neturi, iš jų: 192 vnt. daugiabučių namų vartotojai (136 vnt. bendrabučių tipo butuose), 120 vnt. individualių namų vartotojai, 5 vnt. įmonės. Šiems vartotojams ir abonentams suvartoto vandens kiekis skaičiuojamas pagal normas. 2013–2021 m. laikotarpiu įrengti 445 vnt. daugiabučių namų įvadinių apskaitos prietaisų. 
2021 m. pakeista ir metrologiškai patikrinta 2147 vnt. geriamojo vandens apskaitos prietaisų, įrengtų butuose, individualiuose namuose ir įmonėse. Dėl karantino apribojimų Bendrovė  neturėjo galimybių pakeisti visų su pasibaigusia metrologine patikra skaitiklių.
Teikiamų paslaugų kainos. Bazinės kainos nustatomos 3 metų laikotarpiui ir perskaičiuojamos kiekvienais metais. Iki 2020 m. sausio 31 d. galiojo 2018 m. gruodžio 21 d. Kėdainių rajono savivaldybės tarybos sprendimu Nr. TS-232 patvirtintos geriamojo vandens tiekimo ir nuotekų tvarkymo kainos. Nuo 2020 vasario mėn. 1 d. įsigaliojo 2019 m. gruodžio 20 d. Kėdainių rajono savivaldybės tarybos sprendimu Nr. TS-298 patvirtintos geriamojo vandens tiekimo ir nuotekų tvarkymo kainos. 2022 m. planuojama teikti Valstybinei energetikos  reguliavimo tarybai derinti naujas  bazines kainas.


Investicijos. 2021 m. Bendrovės lėšomis rekonstruota ir įrengta vandentiekio ir nuotekų tinklų už 480,4 tūkst. Eur. Naujai įrengta 2342 m nuotekų tinklų (384 m Kėdainių m. Paukštelio g., 25 m Lipliūnų kaime, 114 m Šėtos gyvenvietėje,  167 m Gudžiūnų  kaime  ir 1653 m Krakių gyvenvietėje). Naujai įrengta 2084 m vandentiekio tinklų (470 m Kėdainių mieste Paukštelio g., 25 m Lipliūnų kaime, 117 m Šėtos gyvenvietėje,  107 m Gudžiūnų  kaime  ir 1365 m Krakių gyvenvietėje). 2021 m. įrengtas gręžinys  ir vandens gerinimo stotis  Gineitų kaime (53,57 tūkst. Eur),  dvi   vandens  gerinimo stotys  Jaunakaimio ir Apytalaukio kaimuose  (36,33 tūkst. Eur), rekonstruota ir automatizuota nuotekų siurblinė Šėtos  gyvenvietėje (26,25 tūkst. Eur). Tai pat modernizuotas valdymas pramoninės siurblinės, esančios  Pelėdnagių kaime, Dotnuvos-Akademijos siurblinėse, Labūnavos vandens gerinimo stotyje, Labūnavos nuotekų siurblinėje ir  Labūnavos valymo įrenginiuose (121,44 tūkst. Eur). Ataskaitiniu laikotarpiu įsigyta vandens apskaitos prietaisų, siurblių, valymo įrenginių mechanizmų, kompiuterinės technikos, transporto, prietaisų, gamybinio-ūkinio inventoriaus už 88,47 tūkst.  Eur.
Skolos. 2021 metais už suteiktas paslaugas bendra skola Bendrovei padidėjo nuo 787,58 tūkst. Eur (2020-12-31) iki 800,52 tūkst. Eur (2021-12-31) t. y 1,6 %. Iš jų 69,4 tūkst. Eur padidėjo trumpalaikės skolos ir 56,5 tūkst. Eur sumažėjo ilgalaikės. Per 2021 m. antstolių išieškota ir bendrovei pervesta suma – 4775,19 Eur. Per 2021 metus skolų išieškojimas iš skolininkų buvo vykdomas ir išieškota suma yra – 4821,56 Eur skolos. Bendrovė su tiekėjais ir rangovais atsiskaito laiku, pradelstų skolų neturi.
Pajamos. 2021 metais iš viso gauta 4324,65 tūkst. Eur pajamų, iš pagrindinės veiklos – 4134,58 tūkst. Eur. 
	Pajamos,  tūkst. Eur
	2021 m.
	2020 m.
	Pokytis, tūkst. Eur
	Pokytis, %

	Pagrindinės  veikla:
	4134,58
	3894,88
	239,70
	6,15

	Pajamos už vandens tiekimą
	1300,08
	1201,46
	98,62
	8,21

	Pajamos už nuotekų tvarkymą   
	2329,52
	2195,97
	133,55
	6,08

	Pajamos už apskaitos prietaisų priežiūrą ir vandens apskaitą 
	362,1
	360,59
	1,51
	0,42

	Pajamos už lietaus nuotekų tvarkymą    
	142,88
	136,86
	6,02
	4,40

	Kita veikla
	184,15
	64,99
	119,16
	183,35

	Finansinė veikla
	5,92
	3,76
	2,16
	57,45

	Viso:
	4324,65
	3963,63
	361,02
	9,11



UAB „Kėdainių vandenys“ 2021 m. iš pagrindinės veiklos, lyginant su 2020 m. uždirbo 239,70 tūkst. Eur daugiau pajamų, iš jų 133,55 tūkst. Eur daugiau už nuotekų tvarkymą ir 98,62 tūkst. Eur už vandens tiekimą. Nuotekų tvarkymo pajamos padidėjo dėl 2021 m. padidėjusių vandens  ir nuotekų kiekių. 
Kitos veiklos pajamos gautos už vietos ir mechanizmų nuomą, teikiamas vandentiekio ir nuotekų tinklų statybos paslaugas, papildomas vandentiekio, nuotekų, realizacijos padalinių ir laboratorijos teikiamas paslaugas, taip pat prie kitos veiklos pajamų priskirta gauta draudimo išmoka. 
Sąnaudos. Bendrovės patiriamos sąnaudos, lyginant su 2020 m., padidėjo 9,7 % (382,64 tūkst. Eur).
	Sąnaudos tūkst.Eur
	2021 m.
	2020 m.
	Pokytis tūkst. Eur
	Pokytis %

	Pagrindinė veikla
	4267,59
	3885,66
	381,93
	9,8

	Kita veikla
	30,63
	33,96
	-3,34
	-9,8

	Finansinė investicinė  veikla
	22,19
	18,15
	4,04
	22,3

	Viso
	4320,41
	3937,78
	382,64
	9,7



Didžiausią patiriamų sąnaudų dalį sudaro pagrindinės veiklos sąnaudos (4267,59 tūkst. Eur). Lyginant su 2020 m. jos padidėjo 381,93 tūkst. Eur (didėjo ilgalaikio turto nusidėvėjimo,  elektros,  darbo užmokesčio, šilumos energijos,  remonto darbų ir kitų paslaugų pagal sutartis, degalų  transporto priemonėms, technologinio kuro, mokesčių, atidėjinių sąnaudos 556,4 tūkst. Eur., mažėjo  eksploatacinių medžiagų, beviltiškų skolų nurašymo ir  turto vertės sumažėjimo sąnaudos 174,47 tūkst. Eur). 
Kitos veiklos sąnaudos lyginant su 2020 m. sumažėjo 3,34 tūkst. Eur.  2021 m. bendrovė mažiau atliko užsakomųjų statybos darbų ir kitų paslaugų  (transporto  nuomos,  nuotekų tvarkymo padalinio atliekamų paslaugų).
Finansinės – investicinės veiklos sąnaudos lyginant su 2020 m. padidėjo 4,04 tūkst. Eur dėl padidėjusių paskolų palūkanų sąnaudų.
Veiklos rezultatai. 2021 m. pelnas iki apmokestinimo – 4,2 tūkst. Eur, grynasis pelnas 24,1 tūkst. Eur.

	Finansiniai veiklos rodikliai
	Rodiklis
	2021 m.
	2020 m.

	Bendrasis pelningumas,% (bendrasis pelnas/pardavimo pajamos)
	24,74%
	26,68%

	Grynasis pelningumas,% (grynasis pelnas/pardavimo pajamos)
	0,58%
	0,16%

	Turto pelningumas ROA, % (grynasis pelnas/turtas)
	0,05%
	0,02%

	Turto apyvartumas, kartais (pardavimo pajamos/ turtas)
	0,09
	0,09

	Bendrasis likvidumas, kartais (trumpalaikis turtas/ trumpalaikiai įsipareigojimai)
	0,87
	0,75



Bendrasis pelningumas. Rodiklis parodo kiek bendrojo pelno tenka vienam pardavimo pajamų vienetui. Bendrojo pelningumo dėka galima spręsti ar yra pakankamas skirtumas tarp produkcijos pardavimo kainų ir jų gamybos išlaidų. Bendrasis pelningumas vertinamas labai gerai kai yra didesnis negu 35 proc., gerai kai didesnius negu 15 proc., nepatenkinamai kai mažesnis nei 7 proc., blogai kai neigiamas.
Grynasis pelningumas parodo kiek grynojo pelno tenka vienam pardavimo pajamų vienetui. Pageidautina, kad rodiklis būtų didesnis nei 5 proc. Jeigu rodiklis lygus nuliui, vadinasi pardavimai neduoda jokio grynojo pelno įmonė dirba neefektyviai.
Turto pelningumas parodo kaip efektyviai valdomas turtas. Rodiklio  reikšmė vertinama labai gerai kai siekia 22 proc., gerai kai siekia 15 proc., nepatenkinamai kai siekia mažiau nei 7 proc., blogai kai reikšmė neigiama.
Turto apyvartumas parodo kaip efektyviai įmonė panaudoja turimą turtą pardavimo procesui garantuoti t. y. kiek vienas turto vienetas sukuria pajamų. Kuo jis didesnis tuo įmonė dirba efektyviau.
Bendrasis likvidumas parodo įmonės sugebėjimą padengti skolas likvidžiu trumpalaikiu turtu. 
Pasiekti veiklos rezultatai atitinka Bendrovės sau išsikeltus tikslus: didėja Bendrovės teikiamų paslaugų vartotojų skaičius, modernizuojami įrenginiai ir įranga, veikla nenuostolinga.

PASIEKTŲ REZULTATŲ ATITIKTIS BENDROVĖS STARTEGINIAMS TIKSLAMS

	Strateginiai uždaviniai
	Priemonės
	Siektina rodiklio reikšmė ir mato vnt.
	 Rodiklio reikšmė 2021 m.
	Komentarai paaiškinimai

	Veiklos kryptis. ĮMONĖS  VEIKLOS  EFEKTYVUMO  IR PASLAUGŲ KOKYBĖS GERINIMAS

	1. Tikslas:  Didinti centralizuoto geriamojo vandens tiekimo ir nuotekų tvarkymo ūkio veiklos efektyvumą.

	1.1. Sumažinti vandens nuostolius.
	1.1.2.Įrengti vandens slėgio  matavimo ir duomenų perdavimo sistemas Pramonės rajone, Babėnuose ir Vilainiuose
	SIS -3 vnt./15 tūkst. Eur
	0
	2020-2022m.

	1.2. Sumažinti infiltraciją.
	1.2.1. Atnaujinti Kėdainių paviršinių nuotekų tinklai pagal 3.1.1 papunktį
	Pasiekti 38%
	Pasiekta 37,3%
	2020-2022m.

	1.3 Modernizuoti  valdymo sistemas
	1.3.1.Modernizuoti miesto pramoninę siurblinę įdiegiant SCR 311 siurblių valdymo sistemą
	SIS-1vnt./50 tūkst. Eur
	SIS-1vnt./57,55 tūkst. Eur
	Įgyvendinta

	
	1.3.2 Rekonstruoti  nuotekų siurblių valdymo sistemas  Dotnuvos, Beržų pagrindinėse ir Akademijos II siurblinėje
	SIS -3 vnt./30 tūkst. Eur
	SIS -2 vnt./19,17 tūkst. Eur
	2021-2022 m.  2021 m. Rekonstruotos  Dotnuvos ir Akademijos siurblinės

	
	1.3.3.Modernizuoti  Labūnavos vandens gerinimo stotį
	SIS-1vnt./20 tūkst. Eur
	SIS-1vnt./14,04 tūkst. Eur
	Įgyvendinta

	
	1.3.4. Automatizuoti  Labūnavos valymo įrenginių darbą
	SIS-1vnt./21 tūkst. Eur
	SIS-1vnt./2,58 tūkst. Eur
	Įgyvendinta

	
	1.3.5. Modernizuoti Labūnavos nuotekų siurblinėje siurblių valdymo sistemą
	SIS-1vnt./ 20 tūkst. Eur
	SIS-1vnt./ 28,11tūkst. Eur
	Įgyvendinta

	1.4. Užtikrinti  geriamojo vandens kokybę, atitinkančią LR teisės aktais  nustatytus reikalavimus.
 
	1.4.1. Pastatyti vandens gerinimo stotį Pilionių -Jaunakaimio kaime
	VGĮ - 1vnt./17 tūkst. Eur
	VGĮ - 1vnt./14,4 tūkst. Eur
	Įgyvendinta

	
	1.4.5.Pastatyti vandens gerinimo stotį Apytalaukio kaime
	VGĮ - 1vnt./15 tūkst. Eur
	VGĮ - 1vnt./21,93 tūkst. Eur
	Įgyvendinta

	1.5. Gerinti  aplinkos  ekologiją.
	1.5.2. Išplėsti Dotnuvos km. valymo įrenginius
	Techn.  Dok.-1 vnt.
	0
	Planuojama 2022 m.

	
	1.5.4. Nuotekų valyklos rekonstrukcija Akademijos mstl. Kėdainių raj.
	VĮ -1 vnt./914 tūkst. Eur
	572 tūkst. Eur
	 Investicija 2021-2022m.

	
	1.5.3.Kėdainių miesto valymo įrenginių rekonstrukcija
	VĮ -1 vnt./3532 tūkst. Eur
	2138,17 tūkst. Eur
	2020-2022m.

	Veiklos kryptis : PASLAUGŲ PRIEINAMUMO DIDINIMAS

	2. Tikslas: Išplėsti geriamojo vandens tiekimo ir nuotekų tvarkymo infrastruktūrą, kad 95 proc. Bendrovės aptarnaujamų teritorijų gyventojų galėtų naudotis centralizuotai tiekiamo geriamojo vandens ir nuotekų tvarkymo paslaugomis.

	2.1. Vystyti vandens tiekimo ir nuotekų tvarkymo infrastruktūros plėtrą.
	2.1.1. Vandentiekio ir nuotekų tinklų plėtra Šėtos miestelyje  
	VT -8,13km/448,9 tūkst. Eur.
	177,2 tūkst. Eur
	2019-2021 m.

	
	
	NT - 15,32 km /1174,39 tūkst. Eur
	463,7 tūkst. Eur
	 

	
	2.1.2. Nuotekų tinklų plėtra Kunionių kaime  
	NT - 4,11 km/471,2 tūkst. Eur
	163 tūkst. Eur
	2019-2021 m.

	
	2.1.7. Įrengti  buitinių nuotekų tinklus Sirutiškio k. Sodų, Vilties, Daškonių g.
	NT-900/80 tūkst. Eur
	0
	2021-2022 m.

	
	2.1.8. Išplėsti  buitinių nuotekų tinklus Labūnavos gyvenvietėje Nevėžio g. ir Vainikų g.
	NT-900/ 150 tūkst. Eur
	0
	2021 m.

	
	2.1.9. Įrengti  Krakių  miest. buitinių nuotekų tinklus: Lukšio g, Naujojoje g, Kauno g, Betygalos g, vandentiekio tinklus  Naujojoje g.
	Techn.  Dok.-1 vnt.
	0
	2021 m.

	
	2.1.10. Įrengti vandentiekio ir buitinių nuotekų tinklus Gudžiūnų kaime
	VT-40 m; NT-40m
	VT-107m ;NT-167m/17,97 tūkst. Eur
	Įgyvendinta

	
	2.1.11. Suprojektuoti ir įrengti inžinerinius tinklus Kėdainių miesto vakariniame kvartale (Paukštelio g.)
	VT-110 m; NT-110m
	VT-470m;NT -384m/64,02 tūkst. Eur
	Įgyvendnta

	
	2.1.13. Įrengti naują vandens gręžinį, nugeležinimo stotį ir nuotekų siurblinę Šėtos gyvenvietėje
	VGĮ - 1vnt., NS-1 nvt;VGR-1 vnt.
	NS-1 /26,25 tūkst. Eur
	2021-2022m.

	Veiklos kryptis: PAVIRŠINIŲ NUOTEKŲ SISTEMOS TVARKYMAS IR PLĖTRA

	3. Tikslas. Sumažinti užtvindymo paviršinėmis nuotekomis riziką, pagerinti miesto infrastruktūrą tankiai apgyvendintose teritorijose.

	3.1.  Atnaujinti ir išplėsti  Kėdainių miesto paviršinių nuotekų tinklus.
	3.1.1 Kėdainių miesto  paviršinių nuotekų tinklų  rekonstrukcija ir plėtra II et.
	PNTN-5,685km; PNTR-1,507 km/2013 tūkst. Eur
	PNTN- 1829,9km/517,5 tūkst. Eur
	2020-2022 m. 2021m  darbai užbaigti. 

	Veiklos kryptis: EKSPLOATUOJAMO TURTO NAUJINIMAS

	4. Tikslas. Geriamojo vandens tiekimo ir nuotekų sistemų renovavimas, mechanizmų, autotransporto ūkio, kitos įrangos ir inventoriaus atnaujinimas

	4.1. Atnaujinti  vandens tiekimo ir nuotekų infrastruktūrą.
	4.1.1. Vandentiekio tinklų rekonstrukcija Šėtos miestelyje  
	VT -2,70  km/134,5 tūkst Eur
	53,11 tūkst. Eur
	2019-2021 m.

	
	4.1.2. Vandentiekio ir nuotekų tinklų rekonstrukcija Kunionių kaime  
	VT - 4,31 km NT-0,18 km/229,2 tūkst. Eur
	79,28 tūkst. Eur
	2019-2021 m.

	
	4.1.1. Chemikų, Respublikos g. uždaromosios armatūros keitimas, vamzdynų ir įvadų keitimas
	VT-270 m/20 tūkst. Eur
	0
	2021-2022m.

	
	4.1.3. Rekonstruoti vandentiekio tinklus Pelėdnagių kaime
	VT-1200m/101 tūkst. Eur
	0
	2021-2022m.

	
	4.1.4.Rekonstruoti Liepų alėjos įvadą (linija į katilinę)
	VT-125/20 tūkst. Eur
	VT-125/7,54 tūkst. Eur
	Įgyvendinta

	
	4.1.10. Atjungti Lipliūnuose vandens kolonėlę, įrengti vandentiekio įvadus ir nuotekų tinklus į gyvenamą namą
	VT-25m; NT-25m/8 tūkst. Eur
	VT-25;NT-25 /5,61 tūkst. Eur
	Įgyvendinta

	4.2. Naujinti autotransporto parką.
	4.2.1. Transporto priemonių atnaujinimas
	7 vnt./49 tūkst. Eur
	2 vnt/11,35 tūkst. Eur
	2020-2022 m.

	4.3.Naujinti esamus mechanizmus, darbo mašinas, gamybinį ūkinį inventorių
	4.3.1. Nuotekų ir vandens siurblių ir kitų mechanizmų keitimas įsigijimas
	39 tūkst. Eur
	5,63 tūkst. Eur
	2020-2022m.

	
	4.3.2. Miesto nuotekų valymo įrenginių , mechanizmų keitimas, įsigijimas
	32 vnt/129 tūkst. Eur
	10 vnt/37,4 tūkst. Eur
	2020-2022m.

	
	4.3.3.Įrangos (prietaisų) darbo įrankių tarnyboms atnaujinimas, įsigijimas
	13 tūkst. Eur
	3,65tūkst. Eur
	2020-2022 m.

	
	4.4.4. Laboratorinės įrangos atnaujinimas
	11 tūkst. Eur
	10,24 tūkst. Eur
	2020-2022 m.

	
	4.4.5. Gamybinio ūkinio inventoriaus atnaujinimas.
	6 tūkst. Eur
	8,26 tūkst. Eur
	2020-2022 m.

	4.4 Naujinti  vandens apskaitos  prietaisus
	4.4.1 Apskaitos prietaisų įsigijimui
	15 tūkst. Eur
	370 vnt./2,69 tūkst. Eur
	2020-2022 m.

	4.5. Naujinti kompiuterinę įrangą.
	4.5.1. Naujų kompiuterių ir kitos kompiuterinės įrangos įsigijimas
	12 vnt./13 tūkst. Eur
	6 vnt/4,75 tūkst. Eur
	2020-2022 m.

	Veiklos kryptis: DARBUOTOJŲ DARBO KOKYBĖS GERINIMAS

	5. Tikslas. Efektyvesnis, kokybiškesnis ir saugesnis darbas

	5.1 Tobulinti  vadovų, personalo specialistų ir kitų darbuotojų kvalifikaciją, žinias gebėjimus bendrovėje.
	5.1.1.  Seminarai, konferencijos, profesinis  mokymas (pagal metinį mokymų planą)
	6 tūkst. Eur
	78vnt./3,47 tūkst. Eur
	2020-2022m.

	
	5.1.2. Kompiuterinių programų naujinimas
	23 tūkst. Eur
	[bookmark: RANGE!E51]2 vnt/4,5 tūkst. Eur
	2020-2022m.



INFORMACIJA APIE ATLIKTĄ METINIŲ FINANSINIŲ ATASKAITŲ AUDITĄ

Metinių finansinių ataskaitų auditą atlieka UAB ,,Apskaitos ir mokesčių konsultacijos“. 2020 m. finansinių ataskaitų auditas pagal 2019 m. gruodžio 12 d sutartį Nr.19/12/12 turi būti atliktas iki 2022 m. kovo 26 d. 

RIZIKOS VALDYMO POLITIKOS ĮGYVENDINIMAS

UAB „Kėdainių vandenys“ 2020–2022 m. veiklos strateginiame plane, sutrikimų šalinimo ir/ar prevencijos įgyvendinimo priemonių plane, ekstremaliųjų situacijų valdymo plane yra nustačiusi grėsmes, galinčias daryti įtaką Bendrovės veiklai bei numačiusi prevencines priemones grėsmių šalinimui. Bendrovėje nuolat analizuojami rizikos veiksniai ir priimami prevenciniai sprendimai.
VEIKLOS PLANAI IR PROGNOZĖS

2022 m. prioritetiniais tikslais Bendrovė laiko šių priemonių vykdymą:
· užtikrinti kokybišką ir nepertraukiamą geriamojo vandens tiekimo ir nuotekų tvarkymo paslaugų teikimą;
· siekti, kad teikiamos paslaugos atitiktų nustatytus paslaugų kokybės ir aplinkosaugos reikalavimus;
· užbaigti investicinius projektus: „Nuotekų infrastruktūros rekonstrukcija ir plėtra Šėtos miestelyje, Kunionių kaime bei Kėdainių mieste“,   „Kėdainių miesto nuotekų valymo įrenginių rekonstrukcija“,  „Nuotekų valyklos rekonstrukcija Akademijos mstl. Kėdainių rajone“;
· tęsti vandentiekio ir nuotekų tinklų renovaciją ir plėtrą, naujinti mechanizmus, darbo mašinas, pastatus, kompiuterinę įrangą, autotransportą, vandens apskaitos priemones Bendrovės lėšomis pagal 2020–2022 m. veiklos planą; 
· Bendrovė 2022 m. planuoja suderinti su Valstybine energetikos reguliavimo taryba ir teikti Kėdainių rajono savivaldybės tarybai tvirtinti naujas geriamojo vandens tiekimo ir nuotekų tvarkymo paslaugų bazines kainas;
· siekti, kad  Bendrovės vykdoma veikla būtų pelninga.




Direktorius	 				Rimgaudas Praninskas
Vandens tiekimas Eur/m3
nuo 2017-11-01	
Vartotojams (bute)	Vartotojams (ind. namas)	Abonentams	0.99	0.89	0.99	nuo 2019-02-01	
Vartotojams (bute)	Vartotojams (ind. namas)	Abonentams	1	0.9	1	nuo 2020-02-01	
Vartotojams (bute)	Vartotojams (ind. namas)	Abonentams	0.98	0.88	0.98	



Nuotekų tvarkymas Eur/m3
nuo 2017-11-01	
Vartotojams (bute)	Vartotojams (ind. namas)	Abonentams	1.27	1.1399999999999999	1.1399999999999999	nuo 2019-02-01	
Vartotojams (bute)	Vartotojams (ind. namas)	Abonentams	1.2	1.07	1.07	nuo 2020-02-01	
Vartotojams (bute)	Vartotojams (ind. namas)	Abonentams	1.33	1.2	1.2	

